Arniston Spa Hotel | LekkeSlaap
Arniston Spa Hotel is in Arniston, net 2 ure se ry van Kaapstad af op 'n pad wat deur die pragtige, golwende heuwels van die Overberg loop. Die hotel is in een van die Kaap se mooiste liggings, langs 'n ou vissersdorpie geleë en is omring deur ongerepte strande en natuurreservate.
Elke kamer het 'n en suite-badkamer, 'n TV met DStv, sowel as tee- en koffiemaakgeriewe. Sommige kamers het 'n lieflike kaggel of 'n privaat balkon. Al die kamers is ruim en het 'n uitsig oor die see of die swembad.
Die hotel is omring deur 'n oorvloed seelewe en jy is verseker van smullekker oesters en die varsste vis van plaaslike vissermanne. Ons gesofistikeerde spyskaart kombineer tradisionele Suid-Afrikaanse kookkuns met moderne uitvindsels van bekende kokke. Jou kookkunsbederfies word afgerond met 'n lys bekroonde wyne waarvan baie plaaslik is. Ons bied 'n ontbyt-buffet wat bestaan uit 'n liplekker verskeidenheid tradisionele en gesonde kos.
Die hotel bied verskeie geriewe wat 'n swembad buite, 'n kinderklub, tafeltennis, restaurant en 'n dameskroeg insluit. Die bekende Ginkgo Spa het 4 pragtige behandelingskamers, 'n rustige ontspanningskamer en saunas. Al die vertrekke is gerieflik ingerig sodat jy jou batterye kan herlaai. Die Dubbelbehandelingskamer is ideaal vir paartjies om saam gepamperlang te word. Die Rasul, 'n detoksifiserende Turkse stoomritueel, dra verder by tot die ongelooflike bederf wat hierdie plek bied.